Tað munnu vera fleiri, sum hava ætlanir um at stoypa eitt hvørt í summar. Men hvussu er, um tú vilt blanda betong sjálv/ur. Ein føroyskur timburmeistari hevur hesa uppskriftina, umframt, at hann mælir til at keypa liðugt blandað, um talan um er um stórar nøgdir:” Tá betong verður blandað, er uppskriftin hendan: 8 spakar av skervi, 18 spakar av sandi, ein sekk av sementi (25 kg) og vatn eftir tørvi (uml. 8-10 litrar). Vatnmongdin avhongur av, hvussu vátur sandurin er. Støddin á spakanum er tann, sum vanliga verður kallað“ føroysk skovl”. Annars vil eg við ráða til, at liðugt blandað betong verður keypt, tá nógv betong skal brúkast. Tað er reinari, sterkari og javnari blandað. Betongið gerst ikki líka lætt grønt, sum tá ein blandar og stoypur sjálvur.”